చలసాని రాఘవేంద్రరావు

చలసాని రాఘవేంద్రరావు ది విశాఖపట్నం కో-ఆపరేటివ్ బ్యాంక్ లిమిటెడ్ (విసిబిఎల్) చైర్మెన్ గా పదవీ బాధ్యతలు నిర్వర్తిస్తున్నారు. నేషనల్‌ ఫెడరేషన్‌ ఆఫ్‌ అర్బన్‌ కో-ఆపరేటివ్‌ బ్యాంక్స్‌ అండ్‌ క్రెడిట్‌ సొసైటీస్‌ (నాఫ్కాబ్‌) డైరెక్టరుగా వున్నారు. కమ్యూనిస్టు నాయకుడు మరియు ట్రేడ్ యూనియన్ లీడర్ గా, విశాఖ నగర కమ్యూనిస్టు పార్టీ కార్యదర్శిగా, జిల్లా సహాయ కార్యదర్శిగా సేవలందించారు.

జననం 

రాఘవేంద్రరావు ఆంధ్రప్రదేశ్ రాష్ట్రం కృష్ణాజిల్లాలో నూజివీడు మండలం వెంకటాద్రిపురం గ్రామంలో 16 నవంబర్ 1955 న జన్మించారు. ఆయన తల్లిదండ్రులు చలసాని జగన్నాధ రావు, జయప్రద. వీరి కుటుంబం స్వాతంత్ర్య సమరయోధుల కుటుంబం మరియు వ్యవసాయం ప్రధాన వృత్తిగా కలిగి ఉంది.

ట్రేడ్ యూనియన్ లీడర్ గా 

రాఘవేంద్రరావు విశాఖపట్నంలోని హిందుస్థాన్ జింక్ లిమిటెడ్ (అప్పటి ప్రభుత్వ రంగ సంస్థ) లో 2001 వరకూ ఉద్యోగం చేసి స్వచ్చంద పదవీ విరమణ చేసారు. ఉద్యోగ జీవితంలో ట్రేడ్ యూనియన్ నాయకునిగా ఉద్యోగుల సమస్యల పరిష్కారానికి కృషి చేసారు. ఆల్ ఇండియా ట్రేడ్ యూనియన్ కాంగ్రెస్ (ఏఐటియుసి )విశాఖపట్నం జిల్లా కార్యదర్శిగా సేవలందించారు.

అంచెలంచెలుగా విసిబిఎల్ బ్యాంక్ చైర్మెన్ పదవిలోకి..

చలసాని రాఘవేంద్ర రావు నాయకత్వ లక్షణాలు, నైపుణ్యాలను గుర్తించిన ది విశాఖపట్నం కోపరేటివ్ బ్యాంక్ లిమిటెడ్ (విసిబిఎల్)  షేర్ హోల్డర్లు 1993లో  ఆయనను డైరెక్టర్‌గా ఎన్నుకున్నారు. 2010లో ఎగ్జిక్యూటివ్ డైరెక్టర్‌గా ప్రమోట్ చేయబడ్డారు. ఈ పదవిలో బ్యాంక్ వ్యాపార విస్తరణలో ఆయన కీలక పాత్ర పోషించారు. రాఘవేంద్రరావు 2013లో విసిబిఎల్ చైర్మన్‌గా ఎన్నికయ్యారు. తన అనుభవంతో బ్యాంక్ బ్రాంచిలు, సేవల విస్తరణ ద్వారా బ్యాంకు అభివృద్ధికి కృషి చేస్తున్నారు. 

రాఘవేంద్రరావు నాయకత్వంలో విసిబిఎల్ ప్రగతి:

గత 12 సంవత్సరాలలో 32 నుండి 52కి బ్రాంచీలు పెరిగాయి.
ఎ-క్లాస్     సభ్యుల సంఖ్య 42,040 నుండి 1,04,865కి పెరిగింది.
షేర్     కాపిటల్ రూ. 67.18 కోట్ల     నుండి రూ. 352.61 కోట్లకు పెరిగింది.
డిపాజిట్లు     రూ. 1539.90 కోట్ల     నుండి రూ. 4148.30 కోట్లకు పెరిగాయి.
రుణాలు రూ.     1103.58 కోట్ల     నుండి రూ. 3,199.24 కోట్లకు పెరిగాయి.

పునరావిష్కరణలు:

 కోర్  బ్యాంకింగ్ సిస్టమ్ ప్రవేశపెట్టారు.
 జీవిత భీమా సంస్థ మరియు ఇతర బీమా కంపెనీలతో బ్యాంకషూరెన్స్ టై-అప్.
 2016 లో రుపే డెబిట్ కార్డ్ సదుపాయం & మొబైల్ బ్యాంకింగ్ సౌకర్యాలు     ప్రారంభం 
 అర్బిట్రేషన్ ట్రైబ్యునల్ ఏర్పాటు చేశారు.
 సభ్యులకు మరియు ఖాతాదారులకు సేవలు:
 మెడికల్ బీమా కవరేజీని రూ. 20,000/- నుండి రూ. 50,000/-కు పెంచారు.
 చిన్న వ్యాపార రుణాలు మరియు డైలీ కలెక్షన్ రుణాలు ప్రారంభించారు.

అర్బన్ కోపరేటివ్ బ్యాంకుల ఫెడరేషన్ లో ప్రాతినిధ్యం  

చలసాని రాఘవేంద్రరావు ఆంధ్ర ప్రదేశ్ స్టేట్ అర్బన్ కోఆపరేటివ్ బ్యాంక్స్ మరియు క్రెడిట్ సొసైటీస్ ఫెడరేషన్‌లో ముఖ్య పాత్ర పోషిస్తున్నారు. ఈ సంస్థకు రాష్ట్ర కార్యదర్శిగా  మరియు ఆంధ్ర ప్రదేశ్ టాస్క్ ఫోర్స్ కమిటీ సభ్యుగాను సేవలందిస్తున్నారు.

నాప్కాబ్ డైరెక్టర్ గా ఎన్నిక 

ఫిబ్రవరి 2024లో అర్బన్‌ బ్యాంకులు, క్రెడిట్‌ సొసైటీల జాతీయ సమాఖ్య (నేషనల్‌ ఫెడరేషన్‌ ఆఫ్‌ అర్బన్‌ కో-ఆపరేటివ్‌ బ్యాంక్స్‌ అండ్‌ క్రెడిట్‌ సొసైటీస్‌ (నాఫ్కాబ్‌) డైరెక్టరుగా ది విశాఖపట్నం కో-ఆపరేటివ్‌ బ్యాంక్‌ ఛైర్మన్‌ చలసాని రాఘవేంద్రరావు ఎన్నికయ్యారు. న్యూఢిల్లీలోని నేషనల్‌ కో-ఆపరేటివ్‌ యూనియన్‌ ఆడిటోరియంలో జరిగిన ఎన్నికల్లో రాఘవేంద్రరావు 211 ఓట్లు సాధించారు. నాఫ్కాబ్‌కు మొత్తం వివిధ కేటగిరిల నుంచి 19 మంది డైరెక్టర్లు ఎన్నిక కావాల్సి వుండగా 12 మంది ఏకగ్రీవమయ్యారు. అర్బన్‌ బ్యాంకులకు కేటాయించిన 7 స్థానాలకు ప్రత్యక్షంగా ఎన్నిక జరిగింది. ఆంధ్రప్రదేశ్‌, తెలంగాణ రాష్ట్రాల నుంచి చలసాని రాఘవేంద్రరావు గెలుపొందారు. ఈ పదవిలో ఆయన ఐదేళ్లపాటు కొనసాగుతారు.

== మూలాలు ==
  - from VCBL official Website
 నాఫ్కాబ్‌ డైరెక్టరుగా చలసాని రాఘవేంద్రరావు ఎన్నిక
 Visakhapatnam Co-operative Bank celebrates 109 years of service

వర్గం:జీవిస్తున్న ప్రజలు
వర్గం:భారత కమ్యూనిస్టు నాయకులు
వర్గం:విశాఖపట్నం జిల్లా రాజకీయ నాయకులు